রেডিও জকির প্রশ্নের উত্তর দিচ্ছিলেন অর্জুন কপূর। সামনেই মুক্তি অর্জুন ও করিনা-অভিনীত ‘কি অ্যান্ড কা’ ছবির। আচমকাই একদম ব্যক্তিগত একটি প্রশ্ন করে বসেন রেডিও জকি। মুহূর্তের মধ্যে ক্ষিপ্ত হয়ে ওঠেন। সপাটে চড় কষিয়ে দেন রেডিও জকিকে। স্টুডিওয় থাকা অন্যরাও হতভম্ভ। অবশ্যই, রেগে যাওয়ার কথা। 

তা বলে চড় কষিয়ে ক্ষান্ত হননি অর্জুন কপূর। স্টুডিওয় থাকা ক্যামেরাও উল্টে ফেলে দেন। ক্ষিপ্ত অর্জুনের রণংদেহি চেহারা দেখে কে কোন দিকে যাবেন বুঝে পাচ্ছেন না। 
কিছুক্ষণ পর নিজেই নিজেকে শান্ত করলেন অর্জুন। তাঁর এই পরিবর্তন দেখে ফের অবাক হওয়ার পালা সকলের। অর্জুন নিজেই বোঝালেন এটা আসলে ‘এপ্রিল ফুল’, কারণ? ‘কি অ্যান্ড কা’ তো পয়লা এপ্রিল মুক্তি পাচ্ছে। 
দেখুন ভিডিও...